**ŠPORT**

**úspechy ŠPORTOVCov**

**Oliver Kurek**

Viceprezident Slovenskej asociácie Mas-wrestlingu, 25-ročný Oliver Kurek z Brezna je špičkovým športovcom, niekoľkonásobným majstrom sveta v silovom trojboji, ktorému sa venuje od roku 2017.  Ako jedinému a prvému slovenskému pretekárovi sa mu podarilo zodvihnúť na mŕtvy ťah štvornásobok svojej hmotnosti, 305 kg pri hmotnosti 75 kg. Mas-wrestlingu od roku 2020. Začiatkom septembra sa zúčastnil na súťaži v Mas-wrestlingu na Svetových nomádskych hrách v Kazachstane, kde reprezentoval Slovensko a vybojoval tretie miesto. Oliver Kurek sa novembri zúčastnil na Majstrovstvách sveta v mas-wrestlingu v hlavnom meste Kirgizska, Biškeku, kde sa mu darilo. V mužskej kategórii do 80 kg získal zlatú medailu. Bol to historický moment, keďže sa stal prvým Slovákom, ktorý získal prvé miesto na majstrovstvách sveta v mas-wrestlingu v mužskej kategórii.

**Bianka Švantnerová**

Breznianka Bianka Švantnerová, študentka breznianskeho gymnázia, sa venuje parkúrovému skákaniu na koni už od detstva. Kone sú jej koníčkom. Na svojom konte má niekoľko pódiových umiestnení na domácich a medzinárodných pretekoch v Taliansku a v Maďarsku. Opakovane reprezentuje Slovensko aj na medzinárodných pretekoch CSI v X-Bionic v Šamoríne. V tomto športe bola úspešná aj v tomto roku. V  dňoch 22. – 25. augusta sa vo Vígľaši konali Majstrovstvá Slovenskej republiky 2024 v  skokoch, na ktorých obsadila dve tretie miesta, v  kategórii jednotlivci a  v  kategórii družstvá.

**DOTÁCIE PRE ŠPORTOVÉ KLUBY**

Mesto napriek finančnej situácii v  samosprávach si uvedomuje potrebu podporiť kultúrne a  športové telesá v  Brezne, čomu sú naklonení aj poslanci.

Dotácie schválili týmto športovým klubom:

Atletický klub Mostáreň Brezno 6 000 eur, Karate klub Milana Piliara 3 600 eur, Športový strelecký klub pri Mestskom športovom klube 2 500 eur, Sport club Brezno 1 000 eur, Klub biatlonu Brezno 600 eur, Lukostrelecký klub Route 66 Brezno 1 000 eur, Šport na Horehroní 600 eur, Futbalový klub Brezno 22 000 eur, Ice skating team Brezno 8 400 eur, Miniatur Golf klub Brezno 600 eur, Ski club Brezno 3 500 eur, Legia fitness 600 eur, ZaBeR – združenie aktívnych Brezňanov 1 600 eur, Ski team Brezno 1 000 eur, Mestský športový klub – Jašterice 1 600 eur, Hokejový klub Brezno 76 000 eur, ŠK Flipper 5 100 eur, Športový klub plávania 14 100 eur,

**ŠPORTOVÉ PODUJATIA**

**LUKOSTREĽBA**

V Rohoznej sa 11. mája konalo 1. kolo Slovenského pohára - **Stredoslovenský pohár**v 3 D lukostreľbe. Súťažiacich v tejto u nás neobvyklej disciplíne prišiel pozdraviť aj primátor mesta. Hlavným organizátorom bol domáci Lukostrelecký klub Route 66 . Na organizáciu Stredoslovenského pohára SLA3D, ale aj na účasť na najvyššej súťažnej sérii SLA3D Slovenský pohár prispelo mesto sumou tisíc eur. Na podujatí privítali aj primátora mesta.

**OTORENIE oddychovÉHO areálU**

Na nábreží Hrona od júna tohto roku stojí nový športový areál spoločnosti Kaufland. O tom, že známy obchodný reťazec otvorí svoj ďalší K Park práve v Brezne, rozhodlo verejné hlasovanie. Samotní obyvatelia tak prispeli k tomu, že tu dnes stojí moderné ihrisko s  lezeckou stenou, workoutovou zónou, streetballovou hracou plochou, pingpongovým stolom a špeciálnymi skate prvkami,

Slávnostné otvorenie K  Parku pri Baldovskom moste sa konalo v  tretiu júnovú sobotu. Programom sprevádzal moderátor Osťo a DJ Smart . Nový športový areál uviedol do života zástupca spoločnosti Kaufland Vladimír Kubáň, primátor Brezna Tomáš Abel a úspešný slovenský raper Separ, ktorý je zároveň aj ambasádorom projektu. Na návštevníkov čakal nabitý program, nechýbali vystúpenia tanečníkov z Tančekova, workshopy a súťaže o zaujímavé ceny, ukážky brazílskeho bojového tanca capoeira a priestor dostali aj borci zo Street Workout Kysuce či skúsení skateboardisti. Záver patril koncertu Separa, ktorý si prišlo vychutnať množstvo jeho fanúšikov.

SPRIEVODNÁ DOKUMENTÁCIA: Fotografie v elektronickej podobe

**podujatie Doby vežu**

Pretekárov od extrémneho prekážkového behu na vrchol druhej najvyššej rozhľadne na Slovensku neodradilo ani nepriaznivé počasie. Na náročnú trať, ktorá okrem kondície, sily a vytrvalosti preverila aj fyzické a psychické limity, sa postavilo až 260 súťažiacich z celého Slovenska. Nad horehronskou metropolou v sobotu 22. júna odštartoval už štvrtý ročník obľúbeného športového podujatia Doby vežu.

SPRIEVODNÁ DOKUMENTÁCIA: Fotografie v elektronickej podobe

**Cykloturistický maratón**

V  sobotu 10. augusta, dva dni po 87. výročí smrti Martina Rázusa, sa uskutočnil 23. ročník Cykloturistického maratónu Po stopách Martina Rázusa. Úspešná tradícia sa začala písať 24. augusta 2002 a koná sa nepretržite každý rok. Založil ju Spolok Martina Rázusa v  Liptovskom Mikuláši, ktorého od počiatku podporila Matica slovenská v Brezne a od roku 2007 sa spoluorganizátorom stal Klub MR Maroško, ktorý vznikol pri MO Matice slovenskej. Pelotón cyklistov priviedol jeden zo zakladateľov Spolku Martina Rázusa a farár ECAV v Liptovskom Mikuláši Vladimír Ferenčík. V  Brezne ich privítali zástupca primátora Miroslav Fašiang a  evanjelický farár ECAV a súčasne podpredseda Spolku MR Radim Pačmár. Po príhovoroch a položení vencov k soche Martina Rázusa sa celý sprievod cyklistov vydal do Banskej Bystrice k miestu jeho posledného odpočinku.

**Preteky automobilov do vrchu**

Slávnostným štartom, ktorý prilákal na breznianske námestie veľké množstvo divákov, otvorili 5. júla na námestí v  Brezne podujatie ÚAMK PAV Brezno – Čierny Balog 2024. V Čiernom Balogu rozozvučali motory pretekárskych vozidiel v  rámci slovenského kopcového šampionátu po dlhých desiatich rokoch. Po prezentácii a  testovacej jazde na elektromobiloch prišlo na rad predstavovanie samotných pretekárov a ich vozidiel, po ktorom nasledovala spanilá jazda späť do Čierneho Balogu.

**Detská športiáda**

Dopravné ihrisko na nábreží Hrona sa v prvú júlovú stredu stalo dejiskom prvého kola trojdielnej série športových podujatí, ktoré aj tento rok pre prázdninujúce deti pripravilo mesto Brezno v  spolupráci s  miestnymi športovými klubmi. Zasúťažiť si prišla až stovka malých pretekárov. Na deti čakalo šesť jednoduchých disciplín, účastnícke diplomy, sladké odmeny a kopec zábavy. Keď ich baví pohyb Detská športiáda sa už od svojho vzniku v  roku 2018 zaradila medzi jedno z najobľúbenejších podujatí Breznianskeho kultúrneho leta. Takmer stovka malých športovcov Dopravné ihrisko patrilo v prvú júlovú stredu malým pretekárom.

SPRIEVODNÁ DOKUMENTÁCIA: Fotografie v elektronickej podobe

**SPOMIENKOVÝ FUTBALOVVÝ ZÁPAS**

Brezno sa po rozdelení Československa stalo dejiskom prvého finálového zápasu Slovenského pohára v ére samostatnosti. Pred 30 rokmi, v roku 1994, sa na jeho trávniku odohralo pamätné stretnutie Slovana Bratislava s Tatranom Prešov, ktoré na futbalový štadión prilákalo bezmála šesťtisíc divákov. Belasí pod vedením trénera Dušana Galisa vtedy zvíťazili 2:1 po predĺžení, keď v 97. minúte rozhodol Jaroslav Timko.

V druhú májovú stredu sa fanúšikovia v  Brezne mohli stretnúť s  najväčšími legendami slovenského futbalu. Pri príležitosti 30. výročia prvého finálového zápasu Slovenského pohára medzi Slovanom Bratislava a Tatranom Prešov, ktorý sa v roku 1994 odohral na futbalovom štadióne v  Brezne, mesto v  spolupráci so Slovenským futbalovým zväzom a  FK Brezno zorganizovalo v stredu 8. mája výnimočné športovo-kultúrne podujatie, ktorým si pripomenulo tento významný moment v histórii breznianskeho futbalu. Veľký futbalový sviatok odštartoval bohatým sprievodným programom, v ktorom okrem detského turnaja prípraviek a vystúpenia folklórneho súboru Mostár nechýbali ani súťaže pre divákov o  zaujímavé ceny či populárna autogramiáda najväčších legiend slovenského futbalu. Časť z nich neskôr nastúpila na spomienkový exhibičný zápas proti domácemu výberu bývalých hráčov FK Brezno.

V Brezne sa konal v stredu 8. mája veľký futbalový sviatok. Na mestskom futbalovom štadióne bol pre návštevníkov pripravený bohatý športovo-kultúrny program. Medzi účastníkmi spomienkového futbalového stretnutia nechýbali strelci vyrovnávajúceho a víťazného gólu Ľubomír Faktor a Jaroslav Timko, ani vtedajší tréner belasých Dušan Galis. Okrem detského turnaja prípraviek a vystúpenia folklórneho súboru Mostár sa fanúšikovia tešili z autogramiády najväčších legiend slovenského futbalu. Najviac sa tešili zo spomienkového zápasu medzi KLK Internacional SR a Internacional Brezno.

Do centra Horehronia zavítali zvučné mená ako Petráš, Galis, Jurkemík, Molnár, Čupka, König, Demo, Tomaschek, Králka, Kunzo, Faktor či Had. Proti bývalým slovenským reprezentantom nastúpil výber bývalých hráčov FK Brezno pod vedením trénera Ivana Dubínyho v zložení Petrinec, Janko, Nikel, Kurek, Gajdoš, Boháčik, Tyčiak, Škantár, Kocúr, Turňa, Švantner, Húsenica, Mócik, Makuša, Kajaba, Medveď, Gajdošík, Vozár, Kvietok a mnohí ďalší. Veteráni na jednej ani druhej strane sa nenechali zahanbiť a peknými futbalovými akciami divákom ukázali, že ani zďaleka nepatria do starého železa. Zverenci trénera Ivana Dubínyho sa do poslednej chvíle snažili držať krok s bývalou reprezentačnou špičkou, no v exhibičnom súboji napokon podľahli kvalitnému súperovi 3:5. Nič to však nemení na tom, že spomienkové stretnutie splnilo svoj účel.

SPRIEVODNÁ DOKUMENTÁCIA: Fotografie v elektronickej podobe



**Majstrovstvá Európy a sveta v  kolkoch**

Naše mesto bolo od polovice mája miestom konania významnej európskej a svetovej udalosti. Počas dvoch týždňov sa tu konali Majstrovstvá Európy a sveta v kolkoch. Dejiskom svetového šampionátu jednotlivcov bola Aréna Brezno. **Generálnymi partnermi podujatia boli akciová spoločnosť Železiarne Podbrezová a ŽP Informatika s.r.o.** Pracovníci informatiky technicky zabezpečovali celé podujatie. Poskytli výpočtovú techniku, navrhli logo a mnoho iného. Železiarne Podbrezová sú dlhé roky sponzorom klubu a sú známe v kolkárskom svete. Oddiel je 25 rokov na najvyšších priečkach klubových súťaží. Pozná ho prakticky celý svet a majstrovstvá sveta boli pre klub, ale i pre Železiarne Podbrezová a Horehronie ďalším míľnikom a skvelou reklamou. Do Brezna zavítala i RTVS, ktorá natáčala priamy prenos.

V poradí už IX. Majstrovstvá sveta v kolkoch sa uskutočnili od 26. mája do 1. júna 2024 v Brezne. Dejiskom svetového šampionátu jednotlivcov bola Aréna Brezno s ôsmimi klasickými dráhami. Turnaj majstrovstiev sveta žien a mužov bol rozvrhnutý do 7 dní. Okrem súťaží sa v Aréne Brezno konal aj otvárací a záverečný ceremoniál. Organizátorom športového podujatia bol Slovenský kolkársky zväz. Do Brezna zavítali športovci svetovej úrovne. Zúčastnilo sa na nich o okolo 400 hráčov zo 17 krajín sveta. Zlato získala Češka, medzi mužmi uspel Nemec

Za dosiahnuté úspechy primátor odovzdal ďakovné listy reprezentantom Slovenska, pričom mnohí z nich pochádzajú aj z Brezna: Katarína Markusová, Šarlota Sabová, Daniela Mócová, Naďa Poliaková, Jana Poliaková, Lenka Stasinková, Katarína Valigurová, Andrej Balco, Martin Bizub, Peter Nemček, Ján Bína, Rosťa Gorecký, Marcel Ivančík, Erik Kuna, Bystrík Vadovič, Jozef Petráš, Daniel Móc, prezident Slovenského kolkárskeho zväzu

**Polmaratón SNP**

Mesto Brezno obnovuje tradíciu Polmaratónu v regióne. Pri príležitosti 80. výročia Slovenského národného povstania sa v tomto roku uskutočnil Polmaratón SNP 2024. Nadviazal na úspešné a bohato obsadené ročníky z 80-tych a 90-tych rokov minulého storočia, V sobotu 31. augusta sa tak okrem osláv SNP v našom meste  slávil aj veľký športový sviatok. Od samotného rána na námestí vládla skvelá atmosféra, a to aj vďaka 245 bežcom, ktorí sa registrovali. Neodradilo ich ani horúce počasie, v ktorom museli absolvovali šesť okruhov na nádhernej mestskej trati s minimálnym prevýšením, pričom sily si zmerali celkovo v troch disciplínach: polmaratón, beh na 10,5 km a štafeta 3 x 7 km. Najúspešnejšími mužskými bežcami, absolútnymi víťazmi boli Keňania. Celkovým víťazom Polmaratónu SNP (21,1 km) sa stal Cosmas Kigen s časom 1:04:55, za ním dobehli ďalší vytrvalci s časom 1:05:16 a 1:05:24. Najlepším bežcom zo Slovenska bol Martin Rusina (BMSC) s časom 1:09:59, ktorý po pretekoch nešetril pochvalnými slovami. V kategórii žien boli najrýchlejšie taktiež bežkyne z Kene, najlepšia odbehla s časom 1:16:55, na 4. mieste skončila Zuzana Polohová z Tímu Petra Ondruša BTPO s časom 1:22:43.

**CELOSLOVENSKÝ FLORBALOVÝ TURNAJ**

Rožňavská diecéza v spolupráci s farnosťou Brezno-mesto a mestom Brezno pozvala na 16. novembra 2024 do Mestskej športovej haly na jedinečný florbalový turnaj, ktorý sa uskutočnil pre víťazov diecéznych kôl.