**hospodársky život**

**HOSPODÁRENIE MESTA**

Rozpočet bol zostavený a schválený ako vyrovnaný. Bežný rozpočet bol schválený ako vyrovnaný a kapitálový rozpočet ako schodkový, pričom mesto plánovalo vykryť schodok kapitálového rozpočtu úverom zo Štátneho fondu rozvoja bývania a úverom z Environmentálneho fondu. Hospodárenie mesta v roku 2024 dokumentuje nasledovná tabuľka:

|  |  |  |  |
| --- | --- | --- | --- |
|  | Schválený rozpočet | Rozpočet po zmenách | Čerpanie rozpočtu |
| Bežný rozpočet |  |  |  |
| Bežné príjmy | 20 335 295 | 26 150 705 | 26 150 700,44 |
| Bežné výdavky | 20 335 295 | 23 133 567 | 22 902 218,70 |
| **Prebytok bežného rozpočtu** | **0** | **3 017 138** | **3 248 481,74** |
| Kapitálový rozpočet |  |  |  |
| Kapitálové príjmy | 2 039 915 | 2 246 748 | 2 246 748,21 |
| Kapitálové výdavky | 5 924 523 | 8 094 522 | 8 031 817,39 |
| **Schodok kapitálového rozpočtu** | **3 884 608** | * **5 847 774** | * **5 785 069,18** |
| ROZPOČET CELKOM |  |  |  |
| Príjmy | 22 375 210 | 28 397 453 | 28 397 448,65 |
| Výdavky | 26 259 818 | 31 228 089 | 30 934 036,09 |
| **SCHODOK ROZPOČTU** | **3 884 608** | * **2 830 636** | * **2 536 587,44** |
| **Finančné operácie** |  |  |  |
| Príjmové finančné operácie | 4 805 010 | 5 207 870 | 5 158 998,02 |
| Výdavkové finančné operácie | 920 402 | 1 214 132 | 1 214 130,48 |
| Rozdiel vo finančných operáciách | **3 884 608** | **3 993 738** | **3 944 867,54** |

**Mesto v roku 2024 hospodárilo s prebytkom bežného rozpočtu vo výške 3 248 481,74 € a so schodkom kapitálového rozpočtu vo výške 5 785 069,18€. Celkovo hospodárenie mesta skončilo v roku 2024 so schodkom rozpočtu vo výške 2 536 587,44 €, keďže príjmy dosiahli výšku . 28 397 448,65 a výdavky 30 934 036,09 €.**

### príjmy

Vlastné príjmy bežného rozpočtu predstavovali daňové príjmy a nedaňové príjmy, u kapitálového rozpočtu išlo najmä o príjmy z predaja majetku. Cudzie príjmy bežného rozpočtu boli tvorené dotáciami na činnosť preneseného výkonu štátnej správy a príjmami od obcí na činnosť spoločnej úradovne; kapitálové príjmy boli tvorené dotáciami, ktoré mesto získalo cez projekty Európskej únie a od iných subjektov verejnej správy.

###### Mesto v roku 2024 plnilo rozpočet príjmov nasledovne:

|  |  |  |  |
| --- | --- | --- | --- |
|  | Schválený rozpočet | Upravený rozpočet | Skutočnosť |
| Bežné príjmy | 20 335 295 | 26 150 705 | 26 150 700,44 |
| Kapitálové príjmy | 2 039 915 | 2 246 748 | 2 246 748,21 |

(údaje sú uvedené v €)

###### v porovnaní s minulým rokom::

|  |  |  |  |
| --- | --- | --- | --- |
| 2023 | Schválený rozpočet | Upravený rozpočet | Skutočnosť |
| Bežné príjmy | 19 181 857 | 22 612 485 | 22 611 166,25 |
| Kapitálové príjmy | 15 758 526 | 9 890 005 | 9 436 994,71 |

Mesto dosiahlo rast bežných príjmov oproti schválenému rozpočtu ako aj oproti uplynulému obdobiu. Potešiteľné je, že bežné príjmy boli naplnené vysoko nad ich schválenú úroveň. Kapitálové príjmy dosiahli rozpočtovanú úroveň.

Plnenie bežných príjmy bolo v roku 2024 nasledovné:

|  |  |  |  |
| --- | --- | --- | --- |
|  | Schválený rozpočet | Upravený rozpočet | Skutočnosť |
| Daňové príjmy | 12 176 248 | 12 316 847 | 12 316 847,26 |
| Nedaňové príjmy | 2 991 274 | 4 860 127 | 4 860 125,12 |
| Granty a transfery | 5 167 773 | 8 973 731 | 8 973 728,06 |

Na prekročení bežných príjmov sa podieľajú nedaňové príjmy, konkrétne príjmy z podnikania a vlastníctva majetku a granty a transfery. Ostatné kategórie bežných príjmov dosiahli rozpočtovanú úroveň.

Plnenie bežných príjmov v minulom roku bolo nasledovné:

|  |  |  |  |
| --- | --- | --- | --- |
| 2023 | Schválený rozpočet | Upravený rozpočet | Skutočnosť |
| Daňové príjmy | 11 909 843 | 12 294 529 | 12 294 532,12 |
| Nedaňové príjmy | 2 391 785 | 2 124 136 | 2 122 818,47 |
| Granty a transfery | 4 880 229 | 8 193 820 | 8 193 815,66 |

Z porovnania je zrejmé, že k zvýšeniu príjmov oproti minulému roku došlo u nedaňových príjmov , v tejto kategórii je to zvýšenie oproti schválenému rozpočtu evidentné. Najväčší podiel na celkovom objeme daňových príjmov má výnos dane poukazovanej územnej samospráve zo štátu, tzv. podielová daň zo štátneho rozpočtu Jej vývoj dokumentuje nasledovná tabuľka:

|  |  |  |
| --- | --- | --- |
| Rok | Schválený rozpočet | Skutočnosť |
| 2020 | 8 307 851 € | 7 871 216 € |
| 2021 | 7 791 391€ | 8 150 393 € |
| 2022 | 8 385 195€ | 9 023 177 € |
| 2023 | 9 424 273€ | 9 558 511 € |
| 2024 | 9 620 362€ | 9 443 265 € |

Najpodstatnejšou časťou bežných príjmov mesta je daň z príjmov fyzických osôb tzv. podielová daň zo štátneho rozpočtu, ktorá v roku 2024 predstavovala 36,11 % z celkových skutočných bežných príjmov . Trend vývoja podielovej dane nerastie ako v minulosti a  mesto dosiahlo nižší výnos podielovej dane ako minulý rok a aj ako si rozpočtovalo pre rok 2024.

Pozitívny trend zaznamenávame u vlastných daňových príjmov. Z prehľadu je zrejmý nárast výnosu dane z nehnuteľností. Vyšší ako za uplynulé obdobie je aj výnos z poplatku za komunálny odpad. Vývoj plnenia výnosu z miestnych daní a poplatku za komunálny odpad a drobný stavebný odpad:

|  |  |  |  |  |
| --- | --- | --- | --- | --- |
| Skutočnosť v rokoch | Daň z pozemkov | Daň zo stavieb | Daň z bytov | Poplatok za komunálny odpad stavebný odpad |
| 2020 | 243 693 € | 1 075 645€ | 115 189 € | 577 619 € |
| 2021 | 254 280 € | 1 190 423 € | 117 452 € | 594 338 € |
| 2022 | 192 511 € | 1 130 576 € | 114 667 € | 576 423 € |
| 2023 | 307 966 € | 1 158 876 € | 189 275 € | 813 943€ |
| 2024 | 273 982 € | 1 248 475 € | 225 656 € | 848 917€ |

Výber ostatných miestnych daní v roku 2024 v porovnaní s minulými rokmi dokumentuje nasledujúca tabuľka:

|  |  |  |  |  |  |
| --- | --- | --- | --- | --- | --- |
|  | 2020 | 2021 | 2022 | 2023 | 2024 |
| Daň za psa | 14 553 | 13 352 | 12 791 | 17 540 | 17 284 |
| Za nevýherné hracie automaty | 150 | 825 | 250 | 300 | 319 |
| Za predajné automaty | 544 | 533 | 638 | 608 | 1 175 |
| Za ubytovanie | 16 474 | 14 805 | 17 721 | 20 640 | 25 402 |
| Za užívanie verejného priestranstva | 89 424 | 106 016 | 116 769 | 226 408 | 232 168 |

(

U ostatných miestnych daní je zrejmý nárast u viacerých daní, zvýšil sa výnos dane za predajné automaty, dane za užívanie verejného priestranstva a dane za ubytovanie.

**Nedaňové príjmy z**ahŕňajú príjmy z podnikania a vlastníctva majetku a príjmy z administratívnych a iných poplatkov; ich plnenie bolo v roku 2024 nasledovné:

|  |  |  |  |
| --- | --- | --- | --- |
|  | Schválený rozpočet | Upravený rozpočet | Skutočnosť |
| Z podnikania a vlastníctva majetku | 1 263 850 | 3 108 623 | 3 108 621,94 |
| Administratívne a iné poplatky | 1 666 874 | 1 541 366 | 1 541 366,05 |
| Úroky | 400 | 5 498 | 5 498,10 |
| Iné nedaňové príjmy | 60 150 | 204 640 | 204 639,03 |

v porovnaní s uplynulým rokom:

|  |  |  |  |
| --- | --- | --- | --- |
| 2023 | Schválený rozpočet | Upravený rozpočet | Skutočnosť |
| Z podnikania a vlastníctva majetku | 1 062 056 | 518 598 | 518 596,60 |
| Administratívne a iné poplatky | 1 245 029 | 1 453 938 | 1 453 944,77 |
| Úroky | 0 | 4 185 | 4 185,35 |
| Iné nedaňové príjmy | 84 700 | 147 415 | 146 091,75 |

Príjmy z podnikania a vlastníctva majetku sú tou kategóriou bežných príjmov, ktorá spôsobila ich celkový nárast a z naplnenia ktorých bol dosiahnutý prebytok bežného rozpočtu. Ide o príjem z prenajatých lesných pozemkov od obchodnej spoločnosti - LESY MESTA BREZNO s.r.o. vo výške 2 218 743,43 €. Príjmami z podnikania - dividendami z účasti na majetku z akciovej spoločnosti Veolia Energia Brezno, a. s. v likvidácii mesto získalo príjem vo výške 63 654,79 €, v roku 2023 - 9 904,45 €.  Z prenajatých pozemkov (okrem prenajatých lesných pozemkov) získalo mesto príjmy vo výške 167 891,9 €, v roku 2023 - 196 057,68 €, z toho najvyššie príjmy boli z prenájmu poľovných revírov a verejného priestranstva.

Mesto každoročne získava príjmy z prenajatých budov, priestorov a objektov – v roku 2024 to bolo 260 340,85 € . Príjmy z prenajatých strojov, prístrojov, zariadení, techniky a náradia sa oproti rokom minulým zvýšili na 390 697,70 €. Ide o príjem z prenájmu tepelných zdrojov od obchodnej spoločnosti mesta Brezna - ENERGIA BREZNO, s.r.o. V minulých rokoch to bola suma 96 513 €, išlo o príjem z prenájmu tepelných zdrojov Veolia Energia Brezno a. s., pričom 60 000,00 € mesto Brezno podľa platného dodatku ku zmluve bolo povinné investovať späť do technologických zariadení na výrobu tepla).

Bohatstvom a veľkou devízou mesta sú lesné pozemky, na ktorých hospodári obchodná spoločnosť - LESY MESTA BREZNO s.r.o.

**Granty a transfery**

Ide o príjmy získané v rámci sektoru verejnej správy, sú to  príjmy účelovo určené na financovanie preneseného výkonu štátnej správy v rámci Ministerstva školstva, výskumu, vývoja a mládeže SR, dotácie z Ministerstva práce, sociálnych vecí a rodiny SR, dotácie z Banskobystrického samosprávneho kraja, účelové dary od fyzických a právnických osôb a iné dotácie. Najväčší objem týchto finančných prostriedkov je určený na financovanie základných škôl a materských škôl. Ide o prostriedky zo ŠR na prenesený výkon štátnej správy v školstve.

Schválený rozpočet grantov a transferov bol vysoko prekročený. V roku 2024 boli mestu poskytnuté transfery vo výške 8 962 129,16 € v porovnaní s rokom 2023 - 8 193 815,66 €, rokom 2022 - 5 905 832,09 € a rokom 2021 - 5 771 516,27 €. Mesto získalo aj granty a to vo výške 9 400 €. Rast príjmov z grantov a transferov je evidentný a je to pre mesto skvelá vizitka a ocenenie práce pri získavaní grantov a transferov.

**Kapitálové príjmy**

Schválený rozpočet vlastných kapitálových príjmov (z predaja kapitálových aktív – pozemkov, budov a bytov) sa v priebehu roka upravoval na základe skutočne získaných výnosov z predaja majetku mesta a rovnako sa upravoval aj rozpočet kapitálových grantov a transferov:

|  |  |  |  |
| --- | --- | --- | --- |
|  | **Schválený rozpočet** | **Upravený rozpočet** | **Skutočnosť** |
| Príjem z predaja majetku | 273 540 | 543 920 | 543 920,49 |
| Tuzemské kapitálové granty a transfery | 1 766 375 | 1 702 828 | 1 702 827,72 |

Plánovaný príjem z predaj majetku bol prekročený a pri cudzích kapitálových príjmoch sa schválený rozpočet podarilo naplniť na úroveň 100%.

### VÝDAVKY

Čerpanie bežných výdavkov bolo prekročené oproti schválenému rozpočtu, naopak čerpanie kapitálových výdavkov rozpočtovanú úroveň, z dôvodu nedostatku zdrojov, nedosiahlo.

V roku 2024 boli výdavky čerpané nasledovne:

|  |  |  |  |
| --- | --- | --- | --- |
|  | Schválený rozpočet | Upravený rozpočet | Skutočnosť |
| Bežné výdavky | 20 335 295 | 23 133 567 | 22 902 218,70 |
| Kapitálové výdavky | 5 924 523 | 8 094 522 | 8 031 817,39 |

V porovnaní s uplynulým obdobím:

|  |  |  |  |
| --- | --- | --- | --- |
| 2023 | Schválený rozpočet | Upravený rozpočet | Skutočnosť |
| Bežné výdavky | 19 181 857 | 21 942 074 | 21 490 126,35 |
| Kapitálové výdavky | 23 957 487 | 20 601 292 | 15 302 247,78 |

Rastúci je trend čerpania bežných výdavkov, ktorý sa za uplynulé obdobie nezastavil.

Vývoj čerpania rozpočtu bežných výdavkov:

|  |  |  |
| --- | --- | --- |
| Rok | Rozpočet po zmenách | Skutočnosť |
| 2020 | 15 293 236 € | 15 182 726 € |
| 2021 | 16 466 888 € | 16 341 681 € |
| 2022 | 18 516 975 € | 18 359 181 € |
| 2023 | 21 942 074 € | 21 490 126 € |
| 2024 | 23 133 567 € | 22 902 219 € |

Bežné výdavky boli v roku 2024 podľa ekonomickej rozpočtovej klasifikácie čerpané nasledovne:

|  |  |  |  |
| --- | --- | --- | --- |
|  | Upravený rozpočet | Skutočnosť | % plnenia |
| Mzdy, platy, OON | 9 269 045 | 9 243 351,83 | 99,73 |
| Poistné a príspevky do poisťovní | 3 582 518 | 3 577 637,13 | 99,87 |
| Tovary a služby | 5 265 438 | 5 066 855,40 | 96,23 |
| Bežné transfery | 4 734 914 | 4 732 725,68 | 99,96 |
| Splácanie úrokov | 281 652 | 281 648,66 | 100,00 |

Čerpanie rozpočtu kapitálových výdavkov podľa ekonomickej rozpočtovej klasifikácie:

|  |  |  |
| --- | --- | --- |
|  | Upravený rozpočet | Skutočnosť |
| Nákup pozemkov a nehmotných aktív | 277 336 | 277 336,07 |
| Nákup budov, objektov alebo ich častí | 209 160 | 209 160,73 |
| Nákup strojov, prístrojov a zariadení | 194 060 | 194 059,71 |
| Nákup dopr. prostriedkov | 24 537 | 10 711,00 |
| Projektová dokumentácia | 450 499 | 401 624,78 |
| Realizácia stavieb | 6 152 541 | 6 152 538,56 |
| Rekonštrukcie a modernizácia strojov | 18 296 | 18 295,20 |
| Ostatné kapitálové výdavky | 101 811 | 101 809,70 |
| Kapitálové transfery | 666 282 | 666 281,64 |
| Kapitálové transfery - NO | 9 497 | 9 497,46 |

### pohľadávky

Mesto za rok 2024 zaznamenalo zníženie stavu celkových pohľadávok-

Prehľad vývoja pohľadávok za roky 2020 – 2024:

|  |  |
| --- | --- |
| Rok | Pohľadávky celkom |
| 2020 | 1 509 302 |
| 2021 | 1 418 092 |
| 2022 | 1 484 557 |
| 2023 | 1 747 877 |
| 2024 | 1 526 109 |

V roku 2024 sa znížil stav pohľadávok o 221 768 € oproti roku 2023 (pohľadávky po lehote splatnosti sa znížili o 236 822 €).

Vývoj pohľadávok podľa lehoty splatnosti:

|  |  |  |
| --- | --- | --- |
| Rok | Pohľadávky v lehote splatnosti | Pohľadávky po lehote splatnosti |
| 2020 | 185 532 | 1 323 770 |
| 2021 | 34 439 | 1 383 653 |
| 2022 | 265 507 | 1 219 050 |
| 2023 | 270 091 | 1 477 786 |
| 2024 | 285 145 | 1 240 964 |

Vývoj daňových pohľadávok – nedoplatkov porovnanie v minulým rokom:

|  |  |  |
| --- | --- | --- |
|  | 2023 | 2024 |
| Daň z nehnuteľností | 392 636 | 370 854 |
| Daň za psa | 3 902 | 3 709 |
| Daň za verejné priestranstvo | 5 579 | 5 038 |
| Daň za predajné automaty | 45 | 45 |
| Daň za ubytovanie | 938 | 359 |
| Poplatok za KO | 531 170 | 542 709 |
| Celkom | 934 270 | **922 715** |

Kým v minulých rokoch bol vývoj daňových pohľadávok nepriaznivý, roku 2024 sa podarilo vývoj zastabilizovať . Daňové pohľadávky klesli na úroveň roku 2020. V roku 2024 sa podarilo znížiť aj nedaňové pohľadávky, ku koncu roku 2024 boli nedaňové pohľadávky vo výške 603 395,14 € , v roku 2023 - 813 607,02 €, v roku 2022 - 683 110,06 €, v roku 2022 - 612 435,76 €.

**DLH MESTA**

Na plnenie svojich úloh prijalo mesto návratné zdroje financovania. Celková výška dlhu mesta ku koncu roka 2024 predstavuje sumu 13 081 45,94 eur. Mesto v roku 2024 pristúpilo k prijatiu návratných zdrojov financovania – úverov z Environmentálneho fondu na účel použitia:

* Regenerácia vnútrobloku Brezno, ŠLN, výška úveru: 220 273,82 €
* Kompostáreň Brezno, výška úveru: 601 534,33 €
* Modernizácia krytej plavárne m výška úveru: 5 234 727,49 €

Prehľad o návratných zdrojov financovania mesta so stavom  k 31.12.2024**:**

|  |  |  |  |
| --- | --- | --- | --- |
| **Splatnosť** | **Schválená výška v €** | **Účel** | **Zostatok k 31.12.2024** |
| 2025 |  | Reštrukturalizácia úveru | 53 827,50 |
| 2030 | 3 632 742,48 | Zimný štadión | 284 911,16 |
| 2030 | 192 524,73 | Hotel Ďumbier | 35 062,00 |
| 2029 | 2 100 000,00 | Zimný štadión, Prestavba a nadstavba ZŠ P2, Rekonštrukcia námestia III. etapa | 559 206,00 |
| 2049 | 870 500,00 | Dom seniorov a denný stacionár | 711 832,58 |
| 2032 | 337 183,83 | Nájomný dom - 23 bytových jednotiek MPČĽ | 136 106,89 |
| 2037 | 515 833,50 | Nájomný dom - 39 bytových jednotiek Nálepkova | 240 724,77 |
| 2048 | 655 200,00 | Nájomný dom - 24 bytových jednotiek ŠLN | 533 133,98 |
| 2038 | 34 550,00 | technická vybavenosť nájomného domu ŠLN | 24 365,52 |
| 2063 | 5 838 160,00 | nájomný dom - 96 bytových jednotiek Mazorník | 5 581 423,92 |
| 2043 | 313 890,00 | technická vybavenosť nájomného domu Mazorník | 285 798,16 |
| 2043 | 24 857,40 | Environmentálny fond- Kompostáreň | 22 985,40 |
| 2028 | 56 377,30 | Environmentálny fond - ZEÚ MŠ B. Němcovej | 9 812,30 |
| 2027 | 171 645,35 | Environmentálny fond - ZEÚ MŠ Hradby | 25 865,35 |
| 2044 | 220 083,92 | Environmentálny fond - ZEÚ MŠ MPČĽ 35 | 212 133,92 |
| 2044 | 112 534,32 | Environmentálny fond Vnútroblok 9. mája vstup | 108 313,32 |
| 2044 | 147 999,61 | Environmentálny fond - Vnútroblok MPČĽ | 142 446,61 |
| 2044 | 213 396,56 | Environmentálny fond Vnútroblok ŠLN II. | 213 396,56 |
| 2025 | 2 000 000,00 | Investičný úver - 2021 | 400 000,00 |
| 2043 | 3 500 000,00 | Investičný úver - 2023 | 3 500 000,00 |
| **SPOLU** | | | **13 081 45,94** |

**hospodárenie príspevkovej organizácie**

Mesto má zriadenú jednu príspevkovú organizáciu – Technické služby Brezno. Mesto svojej príspevkovej organizácii poskytlo príspevok na prevádzku a príspevok na obstaranie dlhodobého hmotného a nehmotného majetku:

|  |  |  |  |  |  |
| --- | --- | --- | --- | --- | --- |
| **2024** | **Bežný príspevok** | | **Kapitálový príspevok** | | |
|  | **rozpočet** | **čerpanie** | **rozpočet** | | **čerpanie** |
| Technické služby | 3 598 088 | 3 496 796,30 | 52 780 | | 52 778,80 |
|  |  | | |  |

v porovnaní s rokmi 2023 až 2020:

|  |  |  |  |  |  |
| --- | --- | --- | --- | --- | --- |
| **2023** | **Bežný príspevok** | | **Kapitálový príspevok** | | |
|  | **rozpočet** | **čerpanie** | **rozpočet** | | **čerpanie** |
| Technické služby | 3 366 323,40 | 3 366 323,40 | 82 539,28 | | 82 539,28 |
|  |  | | |  |
| **2022** | **Bežný príspevok** | | **Kapitálový príspevok** | | |
|  | **rozpočet** | **čerpanie** | **rozpočet** | | **čerpanie** |
| Technické služby | 2 849 005,36 | 2 849 005,36 | 870 820,63 | | 870 820,63 |
| **2021** | **Bežný príspevok** | | **Kapitálový príspevok** | | |
|  | **rozpočet** | **čerpanie** | **rozpočet** | | **čerpanie** |
| Technické služby | 2 560 994,29 | 2 560 994,29 | 560 160,35 | | 560 160,35 |
| **2020** | **Bežný príspevok** | | **Kapitálový príspevok** | | |
|  | **rozpočet** | **čerpanie** | **rozpočet** | | **čerpanie** |
| Technické služby | 2 204 437,59 | 2 204 437,59 | 428 403,89 | | 428 403,89 |

Hospodárenie príspevkovej organizácie za hlavnú činnosť v roku 2024 v porovnaní s predchádzajúcimi rokmi:

|  |  |  |  |  |  |  |
| --- | --- | --- | --- | --- | --- | --- |
|  | 2020 | | 2021 | 2022 | 2023 | 2024 |
| Náklady | 3 820 843,83 | | 4 233 832,25 | 4 941 514,62 | 5 557 477,04 | 6 109 685,11 |
| Výnosy, v tom : | 3 863 286,55 | | 4 222 539,77 | 4 814 389,67 | 5 559 326,27 | 6 195 205,98 |
| **Výsledok hospodárenia** | **42 442,72** | | **- 11 292,48** | **- 127 124,95** | **1 849,23** | **83 309,88** |
|  | | |

Hospodárenie príspevkovej organizácie za podnikateľskú činnosť v roku 2024 v porovnaní s predchádzajúcimi rokmi:

|  |  |  |  |  |  |
| --- | --- | --- | --- | --- | --- |
|  | 2020 | 2021 | 2022 | 2023 | 2024 |
| Náklady | 431 883,70 | 621 153,39 | 708 291,09 | 560 811,33 | 743 772,69 |
| Výnosy | 436 195,05 | 634 822,72 | 685 227,65 | 585 695,45 | 745 911,97 |
| **Výsledok hospodárenia** | **3 738,74** | **13 457,92** | **- 23 063,44** | **24 601,84** | **2 139,28** |

**Spoločnosti s účasťou mesta**

**BREZNO ENERGIA**

Mesto Brezno je jediný spoločník so 100% hlasovacím právom a 100% podielom na základnom imaní. Táto Spoločnosť s ručením obmedzením má jediného spoločníka mesto Brezno od 21. apríla 2023. Peňažný vklad mesta je 5 000 eur. Táto spoločnosť vykonáva činnosti, ktoré predtým pre mesto vykonávala spoločnosť Veolia Energia Brezno, akciová spoločnosť, ktorá vstúpila dňa 25. 6. 2024 do likvidácie.

Spoločnosť od svojho vzniku zabezpečuje prevádzku tepelno-technických zariadení (kotolní, tepelných rozvodov a výmenníkových staníc, opravy a údržbu a investície do tepelných zariadení a ich komplexnú modernizáciu, výrobu a distribúciu tepla, výrobu a distribúciu teplej vody .

Hlavnou úlohou prevádzky bolo zabezpečenie kvalitnej dodávky teplej vody a ústredného kúrenia a dodržiavanie vopred určených a zmluvne dohodnutých vykurovacích kriviek s jednotlivými klientmi s ohľadom na hospodárnosť prevádzky. Výrobu zabezpečuje 28 teplovodných kotlov s celkovým inštalovaným výkonom 40,15 MW. Vstupným palivom je zemný plyn. V roku 2024 bolo z výrobných zariadení spoločnosti predaných 28 903 753 kWh tepelnej energie. Oproti roku 2023 celkový predaj tepla klesol spolu o 1 292 780 kWh. Na celkový objem výroby a predaja tepla vplývali tak klimatické podmienky daného roka, ako aj úsporné opatrenia, ktoré realizujú koneční odberatelia – hlavne zatepľovanie bytových domov a hydraulické vyregulovanie vykurovacích sústav.

Plnenie finančných ukazovateľov sa odvíjalo od plnenia výrobných úloh spoločnosti. Celkové výnosy spoločnosti za r. 2024 boli vo výške 4 164 205 eur pri nákladoch 3 983 986 eur. Výška nákladov bola ovplyvňovaná plánovanými opravami na jednotlivých kotolniach a tepelných rozvodoch spoločnosti v celkovej výške 129 144 eur. Spotrebný materiál na opravy bol vo výške 92 502 eur. Revízie a atestové položky na kotolniach tvoria ročne náklady vo výške 15 831 eur. Nákladová položka, ktorá má vplyv aj na cenu tepla je nájomné za kotolne vo výške 391 208 eur. Najväčšou nákladovou položkou sú energie (plyn, voda, elektrina) ako vstupný materiál na výrobu tepla, ktoré boli celoročne vo výške 2 639 620 eur.

Tržby za predané teplo, ktoré je hlavnou činnosťou našej spoločnosti boli vo výške 4 164 205 eur. Na základe celkových ekonomických ukazovateľov dosiahla spoločnosť za rok 2024 hospodársky výsledok pred zdanením 168 288,66 eur a po zdanení predstavuje 113 159,91 eur.

**LESY MESTA BREZNA**

Spoločnosť hospodárila na výmere 7 645,86 ha, z toho 28,53 ha v nájme lesnej pôdy. V priebehu roka investovala do údržby a obnovy infraštruktúry siete lesných ciest a expedičného skladu. V rámci investičných a stavebných akcií zrealizovali výstavbu protipožiarnej nádrže Mlynná s použitím európskych finančných zdrojov, pokračovali v rekonštrukcii horárne Jarabá a v opravách budov družstva Brezinky. V rámci externých zákaziek realizovali stavebné práce pri rekonštrukcii hotela Ďumbier, interiérov v budove úradu práce a breznianskej nemocnice. Vybudovali 3 rekreačné stanovištia s prístreškami v rekreačných zónach v okolí mesta Brezno.

Celkové náklady vynaložené na pestovnú činnosť v roku 2024 doiahli 740 444 eur, z toho na obnovu lesa 146 107 eur, na prípravu lesa pre obnovu – uhadzovanie haluziny 296 832 eur, ochranu lesných porastov 82 000 eur. Náklady na prečistky si vyžiadali 131 107 eur, ochrana lesa 8 533 eur a ostatné pestovné práce dosiahli 75 865 eur. Počas roka spracovávali len náhodné ťažby s dominanciou škodlivého podkôrneho hmyzu a vetrovej kalamity z júlového krupobitia. Spracovalo sa celkom 152 313 m³ kalamitného dreva, z toho 140 874 m³ dreva hmyzovej a 11 439 m3 vetrovej kalamity. Úmyselné ťažby v dôsledku kalamitnej situácie neboli vykonávané. Náklady na ťažbovú činnosť predstavovali 3 035 490 €, čo predstavuje 19,92 €/m³ ťažby. Na zalesňovanie zo škôlkárskeho strediska dodali 134 tisíc kusov, z čoho pre vlastnú spotrebu bolo dodaných 109 tisíc sadeníc, čo tvorí približne 82 % celkového objemu. V roku 2024 boli dodávky dreva realizované výlučne z porastov postihnutých kalamitou. Celkovo bolo vo vlastnej réžii dodané 140 588 m³ surového dreva v celkovej hodnote 10 407 946 eur. Priemerné speňaženie v roku 2024 dosiahlo úroveň 74,03 €/m³ Tržby za predaj dreva na koreni (samovýroba) boli vo výške 22 032,41 €, čo pri predaji 1 054 m³ dreva predstavuje priemerné speňaženie 20,89 €/m³.

Celkové výnosy spoločnosti za rok 2024 dosiahli výšku 12 398 841 € pri celkových nákladoch 12 098 926 €. Výsledok hospodárenia pred zdanením dosiahol výšku 315 834 €. Konateľ spoločnosti je Ing. Ján Lukáč, MBA, predsedom dozornej rady bol zvolený Milan Palovčík, členmi sú Ing. arch. Ján Králik , Ing. Blažej Možucha, doc. Ing. Martin Ridzoň, PhD.,IWE, Ing. Jozef Auxt.

**Mestský hotel Ďumbier**

Mestský hotel Ďumbier, spoločnosť s ručením obmedzeným má jediného spoločníka mesto Brezno od 22. apríla 2023. V roku 2024 došlo k navýšeniu základného imania peňažným vkladom spoločníka, ktoré je aktuálne vo výške 370 000 eur. Uznesením zastupiteľstva č. 46/2024 zo dňa 23. 03. 2024 bolo zvýšené základné imanie obchodnej spoločnosti Mestský hotel Ďumbier s. r. o., o 100 000,00 €. V roku 2023 - uznesením č. 37/2023 zo dňa 23. 02. 2023 bola založená obchodná spoločnosť Mestský hotel Ďumbier, s.r.o., peňažný vklad do základného imania spoločnosti bol schválený vo výške 200 000,00 € a uznesením č. 220/2023 bol vklad do základného imania zvýšený o 70 000,00 €.

**NOVÉ OBCHODNÉ SPOLOČNOSTI**

Mestské zastupiteľstvo na svojom rokovaní v decembri tohto roku súhlasilo so založením dvoch nových obchodných spoločností, v ktorých bude mať svoj obchodný podiel aj breznianska samospráva.

Predmetom činnosti **Sociálneho podniku mesta Brezno**, spoločnosti s ručením obmedzeným bude starostlivosť o verejnú zeleň a detské ihriská, údržba a čistenie verejných priestranstiev či práce na stavbách realizovaných mestom Brezno. Spoločnosť Sociálny podnik Mesta Brezno, s. r. o. má jediného spoločníka, mesto Brezno vzniklo dňom 24. decembra tohto roku, základné imanie je tvorené peňažným vkladom spoločníka vo výške 5 tisíc eur.

Úlohou spoločnosti **Brezinky** bude vybudovanie a prevádzkovanie ekologického a udržateľného hospodárskeho dvora so zameraním na chov mäsových plemien hovädzieho dobytka, výrobu krmovín, poľnohospodársku činnosť, rastlinnú výrobu a poskytovanie služieb v poľnohospodárstve. V spoločnosti Brezinky, s. r. o. je mesto Brezno spoločníkom od 6. decembra tohto roku, Mesto má desaťpercentný podiel na základnom imaní, peňažný vklad je 20 tisíc eur. Spoločnosť Lesy mesta Brezna, s.r.o. má deväťdesiatpercentný podiel na základnom imaní, peňažný vklad je 180 tisíc eur.

**VÝSTAVBA A ROZVOJ MESTA**

**zrevitalizované vnútrobloky**

Ešte v roku 2023 sa mesto pustilo do najväčšej obnovy verejných priestranstiev na sídliskách za ostatné obdobie. Postupne revitalizuje vnútrobloky v meste. Vďaka zdrojom z európskych fondov postupne vybudovalo vo vnútroblokoch nové detské ihriská, fit parky pre seniorov, oddychové a stretávacie zóny s množstvom izolačnej zelene, obnovou prešli aj poškodené chodníky a schody, pribudli prvky drobnej architektúry, odpadkové koše, stojany na bicykle, lavičky, kontajnerové stojiská i nové stĺpy verejného osvetlenia. Koncom mája tohto roku ukončili revitalizáciu verejného priestranstva na Štvrti Ladislava Novomeského. Medzi bytovými domami vyrástol nielen pekný, moderný, ale hlavne bezpečný priestor pre deti, kde s rodičmi môžu zmysluplne tráviť voľný čas. Určený je však aj pre mládež a starších obyvateľov, pretože súčasťou je tiež workoutové ihrisko, v oddychových a stretávacích zónach sú umiestnené sedenia so stolmi. Nemalý dôraz sa pritom kládol na obnovu a ochranu jestvujúcej zelene, ako aj spevnenie terénu s cieľom zabezpečiť vodozádržnú funkciu dotknutého územia. Novým priestorom sa potešili aj na sídlisku Mazorníkovo na Ulici 9. mája a na Ulici Májového povstania českého ľudu, ktoré v máji otvorili za účasti detí materských a základných škôl.

**na starom cintoríne**

S prácami na starom cintoríne Technické služby začali už v máji tohto roka. V rámci nich robia terénne úpravy, vyžaduje si to tiež spevnenie svahu a budovanie oporných múrov. Pribudne tu 70 hrobových a 80 urnových miest, a to v spodnej časti cintorína pod oporným múrom. V prípade, že sa nájdu ďalšie priestory, posledné miesta odpočinku budú rozširovať. Technické služby sa na starom cintoríne venujú aj ďalším činnostiam, okrem iných opravili aj existujúce schodisko. Spravujú tri cintoríny, a to dva mestské na Školskej a Cintorínskej ulici a jeden v miestnej časti Bujakovo – Padličkovo. Celkovo v nich evidujú 1 970 jednohrobov, 1 245 dvojhrobov, 95 trojhrobov a 27 štvorhrobov.

**multifunkčné ihrisko PRI HRONE**

Vďaka spoločnosti Kaufland vzniklo na nábreží Hrona ďalšie miesto pre tých, ktorí chcú športovať. Moderné multifunkčné ihrisko bolo postavené tohto roku vedľa detského ihriska Žihadielko pri Baldovskom moste. Osloví hlavne tínedžerov, keďže okrem workoutu a  skateboardingu sa v ňom môžu venovať streetballu, pingpongu či boulderingu. Tento projekt financovala Spoločnosť Kaufland. Na základe výsledkov súťaže v hlasovaní obyvateľov vyhralo mesto Brezno súťaž pred inými mestami. Verejnosti začalo slúžiť od 15. júna.

**rekonštrukcia plavárne**

Mesto sa tohto roku pustilo do veľkej rekonštrukcie plavárne. Do prevádzky bola uvedená v roku 1974. Po päťdesiatich rokoch od svojho vzniku vyžaduje rozsiahlu rekonštrukciu. Čiastkové opravy, ktoré mesto počas jej dlhoročnej prevádzky realizovalo, slúžili zväčša len na udržanie jej funkčného stavu. Životnosť zastaranej technológie sa už ale nedá ďalej predlžovať a preto sa vedenie mesta rozhodlo pristúpiť ku komplexnej obnove celého objektu. Realizácia projektu modernizácie mestskej plavárne začala v polovici mája tohto roka a okrem výmeny rozvodov a technológií vykurovania, zdravotechniky, elektroinštalácie, vzduchotechniky a bazénovej technológie bude riešiť aj zateplenie obvodového plášťa, výmenu okien, dverí a čelnej zasklenej steny, úpravu dispozičného riešenia šatní a vstupných priestorov vrátane vybudovania bezbariérového vstupu. Obnova a modernizácia krytej plavárne na Mazorníkove bude zároveň záchranou diela významného slovenského architekta Vladimíra Dedečka, ktorý pred viac ako päťdesitimi rokmi stavbu navrhol. Všetky projektové riešenia muselo mesto konzultovať s  bratislavským architektonickým ateliérom, ktorý je vlastníkom licencie autorských práv k  jeho dielam. Najdôležitejšou požiadavkou bolo zachovanie všetkých vizuálnych prvkov v pôvodnom prevedení podľa architektonického spracovania autora, takže mesto muselo prepracovať celú pripravenú projektovú dokumentáciu, čo spôsobilo značné zdržanie a  zmenilo aj časť zámeru.

Realizácia projektu bola rozdelená na etapy. Mesto podalo žiadosť~~.~~ o  externé zdroje a zvyšok chce dofinancovať z  výhodného štátneho úveru z  Environmentálneho fondu na obdobie 20 rokov. Celková obnova plavárne bude trvať približne dva roky. V  tejto súvislosti breznianska samospráva komunikuje aj s  miestnymi plaveckými klubmi, ktorým pomôže kompenzovať časť nákladov na dopravu do plavárne v Závadke nad Hronom. Ide o  najväčšiu investíciu do športovej infraštruktúry v okrese a v meste za posledné roky. Rekonštrukcia je navrhnutá do etáp. Celkovou rekonštrukciou sa dosiahne požadovaná energetická úspora a objekt bude prevádzky schopný, ďalšia etapa počíta s  optimalizáciou dispozičných riešení šatní a  obnovou detského bazéna. Žiadosť o  poskytnutie úveru z  envirofondu poslanci už schválili vo februári 2023, odvtedy sa však zmenila výška finančných prostriedkov, ktoré je mesto povinné vynaložiť z  vlastných zdrojov, ako aj rozsah realizácie práce, preto je nutné podať novú žiadosť o úver. Pôvodné uznesenie zrušili a  odhlasovali prijatie úveru na financovanie investície Modernizácia krytej plavárne, Brezno – Mazorníkovo od Environmentálneho fondu vo výške 2 300 701,68 eura v zmysle podmienok špecifikácie podpory formou úveru pre obce a vyššie územné celky s dobou splácania 20 rokov.

**Nová kompostáreň**

Breznianska samospráva tohto roku dokončila výstavbu novej kompostárne v areáli na Mliekarenskej ulici, ktorá predstavuje významnú investíciu v oblasti odpadového hospodárstva. Kompostáreň je v tomto roku v skúšobnej prevádzke, pričom naplno ju plánujú spustiť v jarných mesiacoch budúceho roku. Na jej realizáciu získala nenávratný finančný príspevok vo výške takmer 2,4 milióna eur z ministerstva životného prostredia, z rozpočtu mesta bolo potrebné doplatiť šesťsto tisíc eur. Snahou mesta je zabezpečiť dôsledné triedenie biologicky rozložiteľného kuchynského odpadu z rodinných a bytových domov a jeho následné ekologické spracovanie. Znížením množstva komunálneho odpadu, ktorého značnú časť tvorí práve bioodpad, tak mesto ušetrí nemalé finančné prostriedky za jeho uloženie a likvidáciu na miestnej skládke. Proces výroby kompostu využiteľného pre účely mesta a jeho obyvateľov bude od jari budúceho roku prebiehať pomocou moderných technológií v uzavretom areáli na Mliekarenskej ulici, ktorý je dostatočne vzdialený od najbližšej obytnej zóny.

**vodná nádrž**

Po rekonštrukcii malej vodnej hrádze Brest v Michalovej vlani Lesy mesta Brezno dokončili výstavbu ďalšej protipožiarnej nádrže, ktorá bude slúžiť ako dostupný zdroj vody pri hasení lesných požiarov. Na jej výstavbu získali mestskí lesníci dotačné zdroje z európskych fondov. Nová nádrž s dĺžkou približne 30 metrov a objemom 400 metrov kubickýchje situovaná v Mlynnej doline v časti Brestová vedľa Mlynského potoka, na ktorom je vybudované odberné zariadenie. Objekt nemá negatívny vplyv na tunajší ekosystém, keďže netvorí žiadnu prekážku ani bariéru pre ryby ani iné vodné živočíchy v bystrine. K hrádzi vedie príjazdová cesta s obojstranným napojením, ktorá v prípade potreby zabezpečuje prístup pre hasičskú techniku. Okrem protipožiarnej funkcie má stavba aj zaujímavý turistický potenciál. V jej tesnej blízkosti sa totiž nachádzajú dve chaty, ktoré lesy plánujú zrekonštruovať na rekreačné účely.

**Komunikácie a doprava**

Aj počas tohto roku sa v Brezne realizovali opravy najpoškodenejších úsekov ciest a chodníkov na území mesta. Nových asfaltových povrchov sa dočkali obyvatelia Hronskej ulice. Cesta na tejto ulici bola už dlhšiu dobu v zlom stave, obyvatelia sa sťažovali. Ale bolo tam potrebné najskôr zrekonštruovať poškodenú kanalizáciu, tak sa práce odďaľovali. Mesto zrekonštruovalo aj príjazdovú cestu k Základnej škole Karola Rapoša.

Napriek obmedzeným priestorovým možnostiam v jednotlivých mestských častiach sa napredovalo aj vo výstavbe parkovacích miest. V priebehu tohto roku Technické služby Brezno vybudovali na uliciach Fraňa Kráľa, Nálepkova, Štvrti Ladislava Novomeského a  na sídlisku Mazorníkovo v blízkosti kostola nové odstavné plochy s kapacitou niekoľko desiatok motorových vozidiel. Všetky zhotovili zo zatrávňovacích tvárnic, ktoré zabezpečujú dostatočný odvod zrážkovej vody a sú tak vhodnou a hlavne ekologickou alternatívou pre spevnenie veľkých parkovacích plôch určených na dlhodobé státie vozidiel.

**monitoring kvality ovzdušia**

Niekoľko stoviek inteligentných senzorov od začiatku tohto roku monitoruje kvalitu ovzdušia a ďalšie dôležité meteorologické parametre v rámci celého intravilánu mesta Brezno. Hustá sieť špeciálnych snímačov generuje mimoriadne presnú mapu stavu merateľných ukazovateľov, ktorá vedeniu mesta pomôže pri plánovaní preventívnych opatrení na zníženie emisií skleníkových plynov a zabezpečení udržateľných klimatických podmienok pre život súčasných aj budúcich generácií obyvateľov. Cieľom projektu, na ktorý Brezno získalo finančné prostriedky z Nórskych grantov, je totiž ochrana a zlepšenie verejného zdravia. Inteligentné zariadenia, ktoré sú osadené na stĺpoch verejného osvetlenia, pracujú v nepretržitej prevádzke a namerané dáta zaznamenávajú 24 hodín sedem dní v týždni. Údaje z nich sa automaticky prenášajú v pravidelných intervaloch na centrálny server a do aplikácie Brezno Smart City Sensors, prostredníctvom ktorej ich môže sledovať aj široká verejnosť.

**Na hoteli Ďumbier obnovili fasádu**

Mesto Brezno sa rozhodlo výrazne investovať do rekonštrukcie hotela Ďumbier. Cieľom tohto ambiciózneho plánu je vytvoriť špičkové ubytovacie zariadenie s rozsiahlym spektrom služieb priamo v historickom centre mesta. Investície do modernizácie infraštruktúry a zvyšovania komfortu hostí budú zohľadňovať historický ráz hotela. Prioritou bolo zlepšenie technického stavu. Začiatky obnovy hotela Ďumbier neboli jednoduché. Mesto ako vlastník objektu začal s jeho rekonštrukciou v roku 2022 postupnými úpravami vnútorných aj vonkajších priestorov. Po prevzatí budovy, ktorá bola desať rokov vo viazanom nájme, sa mesto muselo vysporiadať s množstvom technických problémov. Vzhľadom na to, že hotel fungoval len v obmedzenom režime, bolo potrebné vynaložiť značné úsilie na obnovenie jeho prevádzky. Postupne sa tiež podarilo zlepšiť technický stav samotnej budovy. V rámci doterajšej rekonštrukcie bola obnovená strecha, komíny, fasáda, vymenili sa okná a zrenovovali jedáleň aj izby v starej časti hotela. Projekciu a celkový dizajn má na starosti miestny projektant Ing. Milan Macuľa. Cieľom je zachovať jeho historickú hodnotu a zároveň doň zakomponovať moderné prvky, ktoré sú bežné v špičkových hoteloch na Slovensku i vo svete.

V letných mesiacoch tohto roka pristúpilo mesto k renovácii pôvodných architektonických prvkov z obdobia secesie na priečelí hotela. Postupne došlo k obnove štrnástich medailónov, ktoré umelecko-remeselným spôsobom zrealizovala špecializovaná firma pod dohľadom kvalifikovaného reštaurátora. Menej poškodené reliéfne prvky prešli renováciou, chýbajúce medailóny odborníci zhotovili podľa zachovaných originálov a kópie rovnakej veľkosti, tvaru, farby a profilácie doplnili a osadili na ich pôvodné miesto na fasáde hotela. Obnovu financovala breznianska radnica z vlastných zdrojov.

**ROZVOJ BANISKA**

Vo vyhľadávanej lokalite prímestskej rekreačnej zóne Banisko nad Breznom tohto roku v ústí doliny Lazná, ktorá je východiskovým bodom pre výstup na vyhliadkovú vežu a Dedečkovu chatu, nainštalovali a sprevádzkovali novú multifunkčnú nabíjaciu stanicu pre elektrobicykle. Slúžiť bude nielen na dobíjanie batérií, ale aj základný servis e-bikov. Nabíjací panel disponuje tromi typmi koncoviek na nabíjacie akumulátory a štyrmi zásuvkami pre cyklistov, ktorí nosia vlastnú nabíjačku so sebou. Súčasťou nabíjacieho panelu je aj zabudovaný kompresor na prípadné dofúkanie kolies a jednoduché príslušenstvo na opravu bicykla.

Nezisková organizácia Brezno pre občanov sa začiatkom uplynulého roka zapojila do jarného kola grantového programu Nadácie Ekopolis s názvom Sadíme budúcnosť a získala 2200 eur na ďalší rozvoj a zveľadenie unikátneho historického sadu na Banisku. Vďaka tejto dotácii v ňom pribudlo ďalších 16 ovocných drevín, ktoré popri zamestnancoch Technických služieb, Lesov mesta Brezno a mestského úradu pomáhali sadiť aj seniori z Denného centra Prameň, členovia mestskej organizácie Jednoty dôchodcov Slovenska Brezno, deti z miestnych základných škôl, ako aj zástupcovia Nadácie Ekopolis a ďalší dobrovoľníci. V priebehu šiestich rokov vzájomnej spolupráce sa v areáli historického sadu podarilo vysadiť už viac ako 100 pôvodných druhov ovocných stromov, predovšetkým tradičných odrôd hrušiek a jabloní, ktorých plody si obyvatelia mesta budú môcť zbierať pre vlastnú spotrebu.

Rekreačná zóna na Banisku je od leta tohto roka opäť o niečo atraktívnejšia aj vďaka päťdesiattisícovej dotácii z Ministerstva investícií, regionálneho rozvoja a informatizácie Slovenskej republiky. Bola tu vybudovaná nová zimná terasa, ktorá slúži návštevníkom a turistom ako útočisko pred nepriaznivým počasím a zároveň ako funkčný priestor vhodný na vzdelávanie rôznych vekových skupín. Keďže nový objekt je presklený, umožňuje autentické pozorovanie okolitého prostredia, vrátane neďalekej zvernice či historického sadu. Vzhľadom na to, že novovybudovaná terasa je uzatvárateľná a vykurovaná, je využiteľná celoročne.. Mesto jeho výstavba vyšla vyše päťdesiatšesť tisíc eur. Banskobystrická župa prispela sedemtisícdvesto eurami. Na vyhliadkovej veži nainštalovali päť nových panelov s popisom okolia.

**NOVÝ Územný plán mesta Brezno**

Schválený Územný plán mesta Brezno z roku 2001 definoval rozvoj mesta komplexne. Do dnešného dňa nebola však ustálená časť trasy obchvatu cesty I/66, rozsah a etapa prípravy vodárenskej nádrže Rohozná a komplexný rozvoj cestovného ruchu. Neustále legislatívne a technické zmeny, ako aj lokálne požiadavky nad rámec územného plánu už nebolo možné ďalej uskutočňovať zmenami a doplnkami, a preto sa mesto v roku 2016 rozhodlo obstarať nový územný plán. Ďalším dôvodom obstarania je potreba komplexného zhodnotenia rozvoja mesta a jeho katastrálneho územia. vo väzbe na Územný plán Vyššieho územného celku Banskobystrického samosprávneho kraja do roku 2035 a neskôr.

Prípravné práce - oznámenie o začatí obstarávania a vyhodnotenie podkladov sa uskutočnili ešte v roku 2016, zadanie pre Územný plán bolo schválené v Mestskom zastupiteľstve v roku 2020. Po vyhodnotení stanovísk a pripomienok s návrhom rozhodnutia o stanovisku a pripomienke ku Konceptu územného plánu v roku 2022 bol v roku 2023 – vypracovaný Návrh Územného plánu mesta Brezno. Návrh vypracovalo Architektonické štúdio Atrium s.r.o., Mlynská 27, 040 01 Košice. Hlavný riešiteľ je Ing. arch. Dušan Burák, CSc. Územný plán rieši rozvoj mesta a celého jeho katastrálneho územia do roku 2035 a to postupným obaľovaním zastavaného územia. Prerokovanie Návrhu územného plánu mesta Brezno sa uskutočnilo v čase od 10. mája 2024. Koncom roka bol Návrh územného plánu po šiestich rokoch realizácie jednotlivých etáp pripravený na schválenie Mestským zastupiteľstvom mesta Brezno a to formou Všeobecne záväzného nariadenia mesta Brezna o záväzných častiach územného plánu mesta Brezna.